**M-ai mângâiat**

*ALBERTO*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai mângâiat,copilă, şi-n urma ta durerea

Mi-a sărutat obrajii, m-a sărutat cu dor,

Dorinţe pătimaşe-mi întunecă vederea

Te caut cu speranţa … în braţele-ţi să mor.

M-ai sărutat, iubito… cu gura-ţi de mătase,

Cu buze dulci de fagur cu mierea-mprăştiind

Arome parfumate de flori care-au să lase

Povestea-mi de iubire în lacrimi şiroind…

M-ai mângâiat,tu,înger cu aripi transparente

Prin care fericirea din vise o vedeam

Iar inima-mi de piatră în erupţii ardente

S-a transformat pe dată pentru că te iubeam.

Mi-ai dus şi trup şi suflet şi inimă şi gând

În lumi din dimensiunea trăirilor profunde

Lăsând în urma noastră, noian de nori vărsând

Parfum de trandafiri ca lumea s-o inunde.

Tu eşti acum departe, departe sunt şi eu,

Pierdut în astă lume, te chem mereu la mine ,

Doar dragostea mai lasă pe cer un curcubeu,

O punte să aducă… sărutul meu la tine….

-